b'\n_START_ARTICLE_\nAleksandr Andrejevitsj Ivanov\n_START_SECTION_\nYngre \xc3\xa5r\n_START_PARAGRAPH_\nEttersom Ivanov var oppvokst i en kunstnerfamilie, fikk han allerede som 11-\xc3\xa5ring plass ved St. Petersburgs kunstakademi, som elev av sin far, Andrej Ivanov. Faren var professor i maleri og s\xc3\xa5 tidlig s\xc3\xb8nnens talent, og fors\xc3\xb8kte \xc3\xa5 fremme det. Ivanov fikk to s\xc3\xb8lvmedaljer for sine tegninger mens han var under utdanning._NEWLINE_I 1824 ble Ivanov tildelt en gullmedalje for bildet Priamos byr Akhilles liket av Hektor (\xd0\x9f\xd1\x80\xd0\xb8\xd0\xb0\xd0\xbc \xd0\xb8\xd1\x81\xd0\xbf\xd1\x80\xd0\xb0\xd1\x88\xd0\xb8\xd0\xb2\xd0\xb0\xd0\xb5\xd1\x82 \xd1\x83 \xd0\x90\xd1\x85\xd0\xb8\xd0\xbb\xd0\xbb\xd0\xb5\xd1\x81\xd0\xb0 \xd1\x82\xd1\x80\xd1\x83\xd0\xbf \xd0\x93\xd0\xb5\xd0\xba\xd1\x82\xd0\xbe\xd1\x80\xd0\xb0). Tre \xc3\xa5r senere fikk han en ny gullmedalje, da for verket Josef tyder dr\xc3\xb8mmen i fengslet (\xd0\x98\xd0\xbe\xd1\x81\xd0\xb8\xd1\x84 \xd0\xb2 \xd1\x82\xd0\xb5\xd0\xbc\xd0\xbd\xd0\xb8\xd1\x86\xd0\xb5 \xd0\xb8\xd1\x81\xd1\x82\xd0\xbe\xd0\xbb\xd0\xba\xd0\xbe\xd0\xb2\xd1\x8b\xd0\xb2\xd0\xb0\xd0\xb5\xd1\x82 \xd1\x81\xd0\xbd\xd1\x8b \xd1\x86\xd0\xb0\xd1\x80\xd0\xb5\xd0\xb4\xd0\xb2\xd0\xbe\xd1\x80\xd1\x86\xd0\xb0\xd0\xbc \xd1\x84\xd0\xb0\xd1\x80\xd0\xb0\xd0\xbe\xd0\xbd\xd0\xb0).\n_START_SECTION_\nRoma\n_START_PARAGRAPH_\nEtter avslutningen av utdannelsen mottok Ivanov et stipend som gjorde det mulig for han \xc3\xa5 reise til utlandet. Han reiste til Roma via Dresden. Den st\xc3\xb8rste delen av livet skulle han komme til \xc3\xa5 oppholde seg i Roma. Mens han var der, ble han venn med landsmannen, forfatteren Nikolaj Gogol. I Roma ble han sterkt p\xc3\xa5virket av  nasareerne. Det var i Paris han malte sin versjon av en greske myte, med sitt maleri Bellerofon gir seg i vei til Kim\xc3\xa6ren (\xd0\x91\xd0\xb5\xd0\xbb\xd0\xbb\xd0\xb5\xd1\x80\xd0\xbe\xd1\x84\xd0\xbe\xd0\xbd\xd1\x82 \xd0\xbe\xd1\x82\xd0\xbf\xd1\x80\xd0\xb0\xd0\xb2\xd0\xbb\xd1\x8f\xd0\xb5\xd1\x82\xd1\x81\xd1\x8f \xd0\xb2 \xd0\xbf\xd0\xbe\xd1\x85\xd0\xbe\xd0\xb4 \xd0\xbf\xd1\x80\xd0\xbe\xd1\x82\xd0\xb8\xd0\xb2 \xd0\xa5\xd0\xb8\xd0\xbc\xd0\xb5\xd1\x80\xd1\x8b)._NEWLINE_I tiden mellom 1837 og 1857 arbeidet han p\xc3\xa5 maleriet som skulle bli hovedverket hans, Kristus viser seg for folket (\xd0\xaf\xd0\xb2\xd0\xbb\xd0\xb5\xd0\xbd\xd0\xb8\xd0\xb5 \xd0\xa5\xd1\x80\xd0\xb8\xd1\x81\xd1\x82\xd0\xb0 \xd0\xbd\xd0\xb0\xd1\x80\xd0\xbe\xd0\xb4\xd1\x83). Kunstverket er holdt i en nyklassisistisk stil. Til dette maleriet laget han rundt 300 skisser og detaljtegninger, mange av disse er i seg selv sett p\xc3\xa5 som sm\xc3\xa5 mesterverk.\n_START_SECTION_\nAvslutning\n_START_PARAGRAPH_\nI 1857 vendte Ivanov tilbake til Russland. Han d\xc3\xb8de av kolera \xc3\xa5ret etter._NEWLINE_Ivanovs verk er for en stor del \xc3\xa5 se i Tretjakovgalleriet, samt i Russlands Museum.'